Majandus- ja Kommunikatsiooniministeerium	Teie: 11.09.2025 nr 13-2/3224-1	

 	Meie: 09.10.2025 nr 1-11/173 - 2	

	
	
Harju maakonnaplaneeringu maavarade teemaplaneeringu ja selle KSH aruande eelnõudele arvamuse andmine		

Täname Teid, et esitasite Lasnamäe Linnaosa Valitsusele Harju maakonnaplaneeringu maavarade teemaplaneeringu ja selle KSH aruande eelnõud arvamuse andmiseks . 
 Lasnamäe Linaosa Valitsus jääb oma seisukohtade juurde ja ei nõustu lubjakivi karjääride kavandamisega Betooni tänava äärsetele aladele (Väo), kuna see on vastuolus Lasnamäe tööstusalade üldplaneeringuga. 
Toonitame veelkord, et Tallinna linn ei kooskõlastanud Vabariigi Valitsuse korralduse eelnõu „Harju maakonna maavarade maakonnaplaneeringu teemaplaneeringu algatamist“, kuna ei toeta täiendavate kaevandamismahtude planeerimist Tallinna linna territooriumile.  
Lasnamäel tegutsev Väo lubjakivikarjäär tekitab jätkuvalt elanikele probleeme, s.h. müra (ka öisel ajal), tolm ja vibratsioon. Linnaosale laekuvad igal aastal kümned elanike kirjad eeltoodud muredega. Ainuüksi viimase kahe nädala jooksul on Lasnamäe Linnaosa Valitsus saanud elanikelt kaheks kaebust Väo karjääri häiriva tegevuse kohta. Uute kaevanduste kasutuselevõtmine  või olemasolevate kaevanduste laiendamine seab ohtu Tallinna põhjavee kvaliteedi, mõjutab negatiivselt liikluskoormust,  linna tänavavõrgu seisukorda ning elanike tervist. 
Lasnamäe territoorium on tiheasustusala, kus igal juhul kaasneb kaevandamisega negatiivne keskkonnamõju, mistõttu ei saa nõustuda teemaplaneeringus toodud kaevandusaladega  meie linnaosas.
	
Lugupidamisega	
	
(allkirjastatud digitaalselt)	
Julianna Jurtšenko	
linnaosa vanem

	
Leili Müür
6457790 leili.myyr@tallinnlv.ee